
JER adok a Mindenhatónak, amiért közel jut- 


hattam Baracs Károlyhoz. Mert az ő közelségében életener- 
fiává lett az emberekben való hit. És szilárddá lett az élet 
értékéről való meggyőzödés. Optimizmust vall a biblia és 
optimista volt Goethe, Baracs Károly két utmutatója, zsidó 
öntudatának és emberi büszkeségének bátorítói, Minden, 
amit Isten teremtett jó, tanítja az Irás, , Legyen világosság 
és lett világosság", .der Mensch begehrt das Gute, das ihn 
erhebt und wert macht" hirdeti Goethe. Az egyik optimista 
világfelfogás, a másik optimista emberértékelés. A két taní- 
tás biztatta és ha kellett, vigasztalta Baracs Károlyt. Ser- 
kentette munkára, küzdelemre, helytállásra. És megnyug- 
tatta, amikor csalódott. Optimizmusa eszményeket formált 
és balítéleteket ostromolt. Idolokat döntögetett, hogy ide- 
álokat diadalra vigyen. Amazokban az ember ellenségeit 
látta, emezeket a humanitás úttörőinek tudta. Isten terem- 
tette az embert a maga képére, de az embernek meg kel- 
lett teremtenie az emberiséget, ugyancsak Isten képére. 
Minden elfogultságnak, minden balítéletnek megsemmisülése 
ezt a teremtő munkát szolgálja. Baracs Károly úgy érezte, 
hogy az egyéni és a társadalmi balítéletek, az emberi ter- 
mészetben gyökerező és az emberre ráerőszakolt elfogult- 








ságok alól való felszabadulás az emberséges élet útja. A 
maga felszabadulása és mások felszabadítása. A kettőt 
egységbe kellett hoznia. Ez az egységbehozás az ő köte- 
lességvilágának nagyszerű összetevője volt. És alapja 
szociológiájának és etikájának. Az ember ne azt tartsa jó- 
nak, amit akar, hanem azt akarja, ami a jó. Ehhez pedig 
az elfogultságoktól és balitéletektől való felszabadulás kell. 
A Herrenmoral jónak azt tartja, amit akar, Baracs Károly 
a szó nemes értelmében úri lelkület volt, mégis nem ő 
uralkodott a jón, hanem a jó őrajta. Nem az akarása volt 
a jó, hanem a jó volt az akarása. Nietzsche az ilyen akarás- 
ban Sklavenmoralt látott, de a humanitás úttörői mindig 
ebben az erkölcsben éltek. A jónak, az emberségesnek az 
istenesnek, a békének, az egymásért hasznosan élésnek 
erkölcsében. És ez az erkölcs a zsidó morál. A zsidó elnyo- 
mottság arisztokratizmusa. És Baracs Károly a maga 
tündöklő úri voltában büszkén vallotta és alázatosan gya- 
korolta ezt az erkölcsöt. 

Volt valamelyes nyughatatlanság a kötelességtudásá- 
ban. Mintha nem is fontolgató akarása, hanem ösztöne lett 
volna a kötelességteljesítés , Wenn ich von etwas Guten 
überzeugt bin, was geschehen könnte und sollte, so habe 
ich keine Ruhe, bis ich es getan habe". Ez a goethei mon- 
dás rávilágít arra a folyamatra, ahogyan a jóról való meg- 
ismeréséből kötelességekről való tudás lesz. Ő, a lelkületi 
szabadság ábrándosa, a kötelesség orthodox hiítvallója volt. 
De a szabadságnak más korlátozását, mint az erkölcsi köve- 
telményekből fakadó kötelességet nem ismerte el. A köte- 
lességtudás az embernek és az emberségnek, a személyiség- 
nek és a közösségnek, a szabadságnak és az okosságnak 
összeegyeztetője, a jelennek és a jövőnek ősszekapcsolója. 
A kötelességtudás az erkölcsnek és a szépnek egységbe 
olvasztása. És a kötelességtudás révén egységes lesz a belső 
világ és a külvilág. Baracs Károly, aki a szellemiséget 
minden fölé helyezte, a kötelesség áhitatával helyezkedett 
el a realitások mindennapi világában. És megértette, szerette 

ezt a világot és benne a dologtevést és küzdelmeket a 
kötelességtudás idealizmusával. 

Sok esztendővel ezelőtt valahol el kellett monda- 
nom, hogy egy meginduló ujságnak, amelynek a kor- 
mányrúdjához állítottak, mit szántam programmjául. Azt, 
hogy tanítsuk az embereket arra, hogy szeressenek dol- 
gozni és tudjanak szépen élni. Ezért a célkitűzésért Baracs 
Károly megszorította kezemet és megengedte, hogy a 
közelségébe jussak. Megértettem, hogy mit jelent Baracs 
Károly hűsége. Akik itt ma összereglettünk, az ő hűségét 
ünnepeljük. Nem is az emlékét, hanem ennek a hűségnek 
éltető melegét ünnepeljük. Pro Palesztina táborunkban most 
is Baracs Károlynak ideálhoz való hűsége a toborzónk. 
Rája hivatkozunk magunk előtt ís, ha csüggednénk. Ó 
milyen hű tudott lenni Baracs Károly mindenhez, minden- 
kihez, ami mellé szegődött, aki mellé állt! Eszmékhez, 
emberekhez, barátokhoz, közösségekhez. És milyen áldoza- 
tos tudott lenni a hűsége! Az ő érzésének nem volt ekono- 
miája, nem tudott vele takarékoskodni. Mindig minden 
érzését mozgosította, amikor valamiért hevült, amikor vala- 
mit fájlalt, amikor valakivel együtt érzett. De érzése kife- 
jezésében nem volt áradozó. Szinte természetesen tartóz- 
kodott a túlzásoktól. Különben is féltette tőlük a dolgok 
lényegét. Mérnök volt, matematikus, talán a lényeg kellő 
érvényesítésére a matematikai gondolkozás késztette, 

Átérezte a jelenségek ünnepiségét, tudott ünnepies 
lenni, de sohasem volt patétikus. Csak alkotott, de nem 
tudott szinész lenni. Sohasem játszott szerepet. Mérsékelte 
magát az ügy érdekében, amelyet szolgálni akart, megbe- 
csülte a formákat az emberekkel való érintkezésben, hogy 
demonstrálja megbecsülésüket, def szenvedelmesen fel- 
indult, ha valakit igazságtalanság ért. Izig-vérig egyéni- 
ség volt, de nem ismerte el az egyéniségnek azt a jogát, 
hogy az erkölcsi követelményeket megtagadja. Az egyéni- 
ség ne a jogaiban, hanem a kötelességeiben élje ki magát. 
Az egyéniségnek nincs joga igazságtalanságot elkövetni. 

Baracs emberséges érzése indulatosan fellázadt, ha valaki- 
ben igazságtalanság kárt tett. Nagyon együttérzett ember- 
társával. Nyelvünkben nincs szó a Mitfreudere, csak a Mit- 
leidra. Belőle mind a kettő sugárzott. És mind a kettő 
cselekvésben fejeződött ki. Jótevő volt szánalmában és bol- 
dog volt, ha örvendezőket megajándékozhatott. Mind a 
kettő, a Mitleid és a Mitfreude, rácáfol a létért való küz- 
delem ridegségének törvényszerűségére. És szembe kerül- 
tek azzal az elmélettel, amely a jótékonyságot helyteleníti, 
mert hiszen az állam és a szervezett társadalom feladata 
volna, hogy a gyöngéket megvédje. Baracs Károly is magáévá 
tette ezt az elméletet, de a gyakorlatban erején felül is 
jótékony volt. Az az elmélet tévetegen kerülgette a zsidó 
cedoko-kultusz, a jóságösztön és Baracs Károly lelkülete 
szintézisét. ,Theorien sind gewöhnlich Übereilungen eines 
ungeduldigen Verstandes, der die Phánomene gern los sein 
möchte und an ihrer Stelle deswegen Bilder, Begriffe, ja oft 
nur Worte einschiebt" mondja Goethe a természettudomá- 
nyokról szóló beszélgetéseiben. Baracs Károly emlékének 
méltón áldozok, amikor az igaza mellé Goethét hívom 
tanuságba. A szenvedő, a gyötrödő ember az a fenomén, 
az a jelenség, de Baracs Károly dehogy akart szabadulni 
töle, hanem inkább fölkereste. És a hitközségi elnökségbe 
és a palesztinai otthont építő munkába is ez a keresés vitte. 

Übereilungden eines ungeduldigen Verstandes!, . . . 
Türelmetlen gondolkozása valamikor rohanva sietett a nagy 
ideál, az emberi szolidaritás kereső útján. A messze célra 
bámulván, nem látta meg az útközben feléje meredő jelen- 
ségeket. Az emberi szolidarítást áhítván, nem vette észre a 
közelségben megértést kérőket. A nagyvilág áhítozásából 
nem érezte a testvér keserűségét. Vagy talán azt hitte, 
hogy a nagy megvalósulással megszünik a zsidót elkülönző 
elfogultság is. Messzelátás volt vagy rövidlátás. Immateri- 
ális képeket látott, elképzelt képeket, kieszelt konstrukció- 
kat. És szépségeket képzelt beléjük. Azokra a fiatal éveire 
gondolok, amikor a világról csak elképzelései voltak. Ideái 














és ideáljai. De nem voltak megismerései róla. Csak speku- 
lációi. És nem voltak tapasztalatai a világról és az életről, 
még nem cáfoltak rá konstrukcióira a valóságok össze- 
függései. A világboldogító eszmék fiatal éveire gondolok. 
A fiatal, kitűnő mérnököt, akiből sugárzott a tudás, művelt- 
ség és elmésség, mindenütt szívesen látták. A világ külö 
ben is olyan volt, hogy az értékek valamelyest érvényesül- 
hettek benne, De a zsidó értéknek akkor is nagyobbnak 
kellett lenni, Baracs Károly pedig nagy érték volt. Tech- 
nikusi karriérje fölfelé ívelt. Atívelt akadályokon, gáta- 
kon. Zsidóságába belevilágított nagy ősök dicsősége, 
apai, anyai ágon hires tudósok emléke. Barach Juda Lébé a 
puchói nagy talmudtudosé és a Löwöké. A prágai Hoher 
Rabbi Löwé és Löw Lipóté. Kultúrhősöké. Valami arisz- 
tokratikus öntudat átsugárzotta zsidó öntudatát; nem volt 
benne aktivitás: zavartalan magától értetődés volt. Baracs 
Károlyt senki se, semmi se bántotta, olyan zavartalanul 
lehetett zsidó, hogy ember lehetett minden érzésével. Azzá 
lehetett, amit valamikor Schöne Seelenak neveztek. Olyan 
erkölcsiség megtestesítésének, amely nem is egyes cselek- 
vésekben, hanem az egész jellemben nyilvánul. 

Egy ideig a világról és az emberről úgynevezett termé- 
szettudományos felfogása volt. De egyszer a természettudós 
ifju elgondolkozott azon, ami egyszer olvasmányában meg- 
ragadta : hogyan is van az, hogy a Földön az ember az 
egyetlen olyan lény, amely történelmet csinál. A többi 
éppen csak él és megszünik. Az ember is él és megsem- 
misül, de életével is, halálával is:része van a világtörténe- 
lem formálásában. A jelenen jövőt épít. Az ember mikro- 
kozmosz, az univerzum tükre, az ember Isten képe. És 
Baracs Károly gondolkozni kezdett a történelemcsináló 
emberről, Az egyetlen lényről, amely a jövendőbe bele- 
kapcsolódik. És ettől az elgondolástól a természettudósból 
szociológus lett, áki töpreng a jövő építésén, és lelkesedni 
tud ezért az építőmunkáért. A világ nagy építőómesterének 
munkájából napszámos részt kérhet. Hogy dolgozzon a 

szebb jövendőn, az emberséges ember világának jövőjén. 
Mennyi idea és mennyi ideál fakadt az esze új járó útján! 
Mennyi fantáziát áldozott az élet megbecsülésének! Az 
élet szépségének. S hogy boldogította az a gondolat, hogy 
ebből a szépségből pedig jusson osztály minden embernek. 
Minden testvérnek. Akkor volt ez, amikor találkoztunk 
abban a programmunkban, hogy tanítsuk az embereket arra, 
hogy szeressenek dolgozni és tudjanak szépen élni. Szeres- 
sék a kötelességet és legyen módjuk, de tehetségük is a 
szépséghez. Baracs Károly azt vallotta, hogy a kötelesség 
szép, a szép pedig — kötelesség. A szépnek és a köteles- 
ségnek ez a viszonylata határozza meg az életet. Azt, hogy 
érdemes-e élni az életet. Azután rászakadt a világra a 
katasztrófa. És keservesen megbűnbödött a világ a multért, 
a jövendőért. Ime az ember világtörténelmet csinált és 
rombadöntötte a világot. 

De Baracs Károly elveszett illuziók, elpusztult ideálok 
romjain hűséges maradt az élet megbecsüléséhez, Azt val- 
lotta, hogy a romok közül ki kell menteni minden meg- 
menthető jót. És bizakodó lelkeket toborzott. Optimistákat 
maga köré. Embereket, akik nem hiszik el, hogy az isteni 
világot elpusztíthassa az ember. A világot Isten teremtette 
és jóra alkotta. Ez a Mendelssohn zsidó optimizmusa. És 
előtte az egész zsidó filozófiáé. Minden, amit jóra terem- 
tett Isten, mint jó meg fog valósulni. Ő az Isten képére 
teremtett, hitt az Isteni jóban. Izrael népe pedig évezredek 
óta elnyomatásban és meggyalázásban és pusztulásban hitt 
az isteni jóban. Hitt benne Cionban és hitt benne a Ga- 
luthban. S hogy a magyar zsidóságra megint keserves 
súllyal ránehezedett az idők járása, Baracs Károly úgy 
érezte, hogy az isteni jóban való hitet cselekvésre kell 
átváltani. És toborozta maga köré a cselekvőket. Igy állott 
a zsidóságtól óvatosan félreállás és a zsidóságtól gyáván 
menekvés idejében a budai zsidó hitközség élére. Igy került 
a magyar zsidóság országos mozgalmainak, egyházalkotmá- 

nyán való munkálkodásának és a magyar Palesztina-akció- 
nak homlokterébe, 

Neki nem voltak méltóságai, csakis munkakörei. Min- 
den feladat, amelyet vállalt, kibővítette kötelesség- és 
munkakomplexumát. Hozzálátott a magyar zsidó egybáz- 
alkotmány, a statutumok, rendeletek, törvények, döntvé- 
nyek tanulmányozásához. És megtanulta öket. Megbízható 
szaktekintély lett ezen a téren is. Elmélyedt az akadályok 
és az akadékoskodók megismerésébe és megismerte őket, 
Megértette, hogy az akadékoskodók és elgáncsolók mit 
akarnak, de nem tudta megérteni, hogy miért is akarják. 
Az ő lelke olyan gyüjtőlencse volt, amely csak világító- 
sugarakat tudott felfogni. De vannak sötét sugarak is, a 
fizika is tud ilyenekről és tud róluk a magyar zsidó egy- 
házi élet is. Egész könyvtárnyi könyvet bujt, hogy meg- 
tanulja azt, amit mint a magyar zsidóság prominensének 
tudnia kellett. Amit pedig kellett tennie, azt szerette is 
tenni. , Pflicht! du erhabener grosser Name, der du ein 
Gesetz aufstellst, welches von selbst ins Gemüt Eingang 
findet," Kantnak ez a kötelességimádata hevítette őt is 
mindig mindenben, mint magyar hazafit, mint munkás 
polgárt, mint hűséges zsidót, mint lelkes humanistát. Mint 
egész embert. Komplex nagyság volt, amelynek minden 
összetevője merő intenzívítás volt: tudományok, művésze- 
tek iránt való érdeklődése, a politikába belekapcsolódása, 
barátaihoz való ragaszkodása, zsidóságában helytállása, 
ideáljainak szolgálata, életmegbecsülése, emberszeretete, 
áldozatkészsége, hűsége. Az ő "háza a mi várunk volt, 
neki pedig szentélye. Soha szó fogalmat olyan tökéletesen 
nem fedett, mint a szentély szó Baracs Károly családi körét, 
asszonyával, gyermekeivel való csudálatos harmoniáját és 
megértését. Megifjitó forrása minden energiájának és biza- 
kodásának. A tisztaság és tiszteség háza, szuggesztív hatá- 
sok kölcsönössége. Baracs Károly házában sohasem ter- 
peszkedett el a szürke megszokottság. A szeretet és tiszte- 
let nem mechanizálódott benne, mindig tevékeny életerők 





voltak. Családi élete vis vitalis volt, amelyből az a meg- 
gyözöődése fakadt, hogy szép és érdemes élni. 

Megírtam róla, hogy élete példaadás volt, hogy a 
zsidó hogyan helyezkedjék el a társadalomban. Minden 
zsidónak, a legkisebbnek is tudnia kell, hogy a zsidóság 
tükörképének tartják. Minden eltévelyedésében, minden 
szertelenségében a zsidóság jellemzetességét látják. A zsidó- 
ban tehát ne legyen semmi kivetendő. Sem szerénytelen- 
ségében, sem modorában, sem természetességében. Sem 
lelkességében, sem közönyösségében. Legyen olyan, amilyen 
Baracs Károly volt, aki nagyon megbecsülte a maga ember- 
ségét. Körülbástyázta, de csak az élet szennyességei ellen és 
főttárta kapuit az erkölcsi követelmények előtt. Nem volt 
türelmetlen dogmatikus, tudta megérteni az eltévedést és 
tudott megbocsátani a tévedőnek. De magát a tévedést 
kiméletlenül irtotta, mert tévedés balítélelen alapul. Ha az 
ítélkezés fogyatékossága okozta, szánakozott, ha az ítélkező 
rosszhiszeműségéből fakadt, gyűlölettel fogadta. Szenvedel- 
mesen gyűlölte az infámiát. Mint ahogyan szeretett szeretni, 
olyan elszántan gyűlölte a hitványságot. Nagyon meg volt 
az szeretve, akit szeretett és nagyon érezték a megvetését 
azok, akiket meggyűlölt Az ideálok kufárjait, a lelkességek 
kamatszedőit, a megtévesztőket. Követelőbb volt mint min- 
denütt útjelzője, Goethe, aki csak a genie követelményének 
vallotta a Wahrheitsliebét. Ő minden embertől megköve- f 
telte, Maga mindig csak azt vallotta, amit hitt és mindig 
helyt állt azért, amit és amiben hitt. Soha meg nem hu- 
nyászkodott, de sohasem demonstrálta bátorságát, amely 
olyan magától értetődő volt akár a lélekzése és a szívverése. 

Akkor állt be sorainkba és exponálta magát a zsidó- 
ságért, amikor legalább is káros, de gyakran veszedelmes 
volt zsidónak lenni, Megrémültek, eszeveszetten menekül- 
tek, ő pedig büszkén hazajött zsidóságába. Mint Mózes 

4 Fáraó udvarából, amikor baj gyülemlett Izrael feje fölé. A 
, budai hitközség 1921-ben megválasztotta elnökének és hat 
; évig volt ros-hákoholja. Minden energiájával, elszántságával, ! 

kiméletlen tisztaságfanatizmusával, optimizmusával az volt 
Azzal a hitével, hogy a zsidóság minden időkkel meg tudott 
küzdeni modernsége erejével. A Talmud nyolcszáz esz- 
tendő modernségének dokumentuma, a zsidóság évezredek 
modernségével imádja örökkévaló istenét. A zsidóság időt- 
lenségét nagyszerű időszerüsége biztosítja. És Baracs Károly 
úgy érezte, hogy amikcr meg kell küzdenie az idő tévely- 
géseivel, segítségül kell hívnia az idő logikáját. Mint hit- 
községi elnök sohasem avatkozott a hitéletbe, nem igyeke- 
zett sem formálni, sem reformálni, sem mélyíteni, sem föl- 
lendíteni. Ezt a lelkek és a lelkipásztorok dolgának mondta. 
De a községhez tartozás hadd legyen a zsidósághoz tarto- 
zás őrsége, az őrséget tehát modern fegyverzettel kell el- 
látni, A budai hitközségbe beviítie a demokráciát, a prog- 
resszív választójogot, a női választói jogot, a mindenkinek 
hozzászólási jogát és a nyilvánosságot. És bevitte a "budai 
hitközségbe a magyar zsidó egyházi alkotmány iránt való 
érdeklődést, azt a tudatot, hogy minden magyar zsidó 
ennek az alkotmánynak tagja. A zsidó országos ügyek a 
budai hitközség benső ügyévé lettek. A nyolcszáz éves 
budai zsidó hitközség az időszerűség követelményeivel 
állt az ország zsidósága elé. Nem mint reformer konzerva- 
tivok elé, hanem a zsidó egyházi közösség gondolatával. 

Baracs Károly nemcsak a hitközség elnöke volt, hanem 
a lelke lett a magyar zsidóság vezéri testűletének. Ó mennyi 
gonddal terhelte ez a vezérség! Hány éjszakáját tette ál- 
matlanná az a gond, hogy kétségbeejtő helyzetekben ki- 
utakra találjon. Nagy része volt. a rabbiszeminárium és a 
tanítóképző alátámasztásában. És biztatónak odaállt Mezey 
Ferenc mellé. Tábort toborzott melléje szerte az országban, 
hogy ne keserítse el az egyedül maradottság. Aggódó sze- 
retettel gátat emelt köréje, hogy szennyes hullámok ne ér- 
jék. És Mezey Ferenc rajongó szeretettel hirdette Baracs 
Károly nemes, monumentális egyetlenségét. Ha költő vol- 
nék, mondá, mesét írnék Baracs Károlyról és nem úgy 
kezdeném, hogy egyszer volt, hanem úgy, hogy egyszer 


a] 
van egy ember, egy igaz ember és ez az ember az én 
igazamban a magyar zsidóság igazát látja. Megható volt 
egymáshoz való ragaszkodásuk, pedig nem volt egymáshoz 
más közük, csak az, hogy megtudták egymásról, hogy 
magyar Izraelnek a legjobbat akarják, érte legjobban dol- ú 


goznak és önmaguknak semmit sem akarnak. Az egyik 
kemény ember volt, a másik csupa harmónia. És mégis 
Baracs volt az erősebb, mert bátorságot adott a kemény 
harcosnak. Mezey pedig megvédettnek érezte magát Baracs i 
körében. 

Nemrég megvázoltam nagy vonásokban Baracs Károly 
képét. Ime a vázlat: Munkájában, eszményekkel való vi- i 
szonylatában, hazaszeretetében, polgári kötelességteljesíté- 
sében, a hétköznapok áradatában és az ünnepek szigetein, 
rajongásaiban, kedvteléseiben tündöklőn tiszta maradt a 
lelkiismerete. Semmit sem mulasztott el, amit teljesítenie 
kellett. Büszke önérzettel szerény volt, elszánt bátorsággal 
tartozkodó, nagy szellemi felkészültségével hivalkodástól 
ment, mindig áldozatra kész, aki az áldozatait leplezi, ön- 
feláldozó hűséges barát, aki a kitagadottat meg nem tagadja, 
mélységes meggyőződésű, mások meggyőződését megbecsülő, 
véleményeivel sohasem erőszakoskodó, minden megérlést 
keresést honoráló egész ember volt. Azt mondja egy filo- 
zófus, hogy mindent kímerítő valóságfogalmakat nem tudunk 
magunknak alkotni. Nos, Baracs Károlyra emlékezvén, elénk 
tárul az igaz ember ,erschöpfender Wirklichkeitsbegriff"-je. 

Baracs Károly a maga zsidó munkásságát a világ 
kultúrmunkája részének vallotta. A zsidó kultúra nemes 
differenciáltság, hata mas eredményei a világ kultúráját 
gyarapítják. Ezzel a hitével szegődött munkásnak Palesztina 
felépítésébe is. Ez a felépítés a civilizáció becsületmentése, ; 
é, amely tűri a pogromokat, otthonok fel- 
dúlását, zsidók üldözését, legyilkolását. Az emberiségnek 
ezt a szégyenét ime a zsidóság teszi jóvá. Palesztina fel- 
építése ez a jóvátétel. Baracs Károly nemcsak mint zsidó, 
hanem mint kultúrember csatlakozott Erec Jiszroel új hon- 

foglalásához. És odakapcsolódott romantikus elképzeléssel 
és realisztikus megfontolással mint zsidó. A magyar Pro 
Palesztina-mozgalom vezetői közé állt. Szembeszállt az 
akadékoskodókkal, a félreértésektől félőket bátorította jó 
magyar hazafiságával és zsidó büszkeségével. Az okosko- 
dókra rápirított a maga megrendültségével, a politikai kö- 
rültekintést mímelő stupidításnak pedig azt üzente, hogy 
vele nem küzdhetnek meg, még az istenek sem. De az 
emberséges emberek és a zsidószívű zsidók elé az emberi 
szolidarítás és a zsidó együttérzés toborzó szózatával állt. 
Az otthontalanoknak otthont, az üldözötteknek hazát, az 
elnyomottaknak emberi méltóságuk tudatát... Ez a palesz- 
tinai munka célja, Csak az embertelenség gáncsolhatja el 
ezt az emberséges törekvést. Baracs Károly vezéreket és a 
vezérek mellé sereget toborzott pro Palesztina, Most vezé- 
rek és a sereg mély megindultsággal ünneplik a nagy chaluc 
emlékét. A zsidó ideálok vallóját, az ideális zsidót. A mult 
év júniusában halt meg, meghalása olyan volt, mint az élete. 
Ugy búcsúzott az élettől, ahogyan élte. Mint fejedelmi lelkű 
bölcs, mint mélységes áhitatú Istenhívő. ,Des Todes ruh- 
rendes Bild steht nicht als Schrecken dem Weisen und 
nicht als Ende dem Frommen." A meghalásban is Goethe 
volt a mestere, 

öszöntöm azokat, akik eljöttek, hogy Alexander 
Bernát emlékének adózzanak. A kegyeleten kivül talán 
valamelyes önzés is vezérelte őket. Mert az emlékezés 
menekülés, kiszabadulás a jelenből. A szépre, a jóra való 
emlékezés fölszabadítóbb mint a rossznak feledése. Nagy 
szellemekre való emlékezés kiemel a kicsinyességek közül. 
A szépre, nagyra emlékezés ünnepet plántál a hétköz- 
napokba, a rossznak feledése csakis tűrhetővé teszi őket. 
Emlékezzünk Alexander Bernátra, aki az ünnepi élet pillé- 
rein munkálkodott: a megismerésen, az erkölcsiségen és a 
művészeten. — Alexander Bernát bölcs és bölcsész volt, 
tudós és művész. Nekik az a hivatásuk, hogy megállapítsák 
hol is van az ember és merre tart. Hogy hová visz az útja 
és merre kellene tartania. Át meg át hatotta a megismerés. 
A megismerés volt életének és cselekvésének lényege. Ezért 
volt számunkra, tanítványai számára, nemcsak bölcsész, 
hanem bölcs. 
Ujságíró, publicista is azért lett Alexander, hogy ezekre 
a kérdésekre minden szemszögből megfeleljen. Mert a publi- 
cistának ís az a dolga, hogy összhangba hozza az erkölcsi 
akarást, az erkölcsi követelményt, az élet lehetőségeit és az 

élet parancsait. Az ujságíró nemcsak krónikás, hanem filo- 
zófus is. Olyan, aki nem is gondolkozik, hanem eszmélkedik. 
Alexánder így különböztetett gondolkodás és eszmélkedés 
között: a gondolkodás föladott kérdéseket old meg, az 
eszmélkedésben magunkat tesszük gondolkodásunk tárgyává. 
Magunkat, korunkat, körünket, élményeinket. 

Alexander egyaránt élt a racionalista bölcsészet és az 
ugynevezett életfilozófia módszerével, Megértője és megérte- 
tője volt Kantnak és Nietzschének, Spinozának és Schopen- 
hauernek, Bergsonnak és az uj pragmatikusoknak. Járt a 
régi optimisták és az uj kor pesszimistái nyomán. Minden 
idők kulturái és a modern kultura filozófusainak útján. 
Alexander Bernát a korok lelkének és a mai léleknek meg- 
értésével értékelte őket: az idők fölöttieket, de az időt 
ostromló moderneket is. Azokat a hatalmas szellemi és 
erkölcsi javakat, amelyekkel alátámasztották a kultúrákat 
vagy gyarapították az energiájukat. A gondolkozás és a 
gondolat energiáira nem áll az a tétel, hogy a sommájuk 
állandó, az ő sommájuk növekedhet, gazdagodhat. Az 
Alexander Bernátok a gyarapítóik. 

Alexander szeretett a jelen életéből kiindulni és tu- 
dott nagyszerű módszerességgel a jelen életébe megérkezni. 
Mint a művészet filózófusa a jelen jogát hirdette, Az esz- 
mélkedő tudós egyszer csak ráeszmélt erre a jogra. És vé- 
delmére kelt a jelen művészetének és a művészet minden 
jelenének a műtörténelem mult-fanatizmusa ellen. , Az esz- 
tétikai elmélkedést, mondá, előbbre valónak tariom a mű- 
történelemnél." Síkra szállt a mult ellen, amellyel a jelent 
lenyügözni akarják. Síkra szállt a művészet szabad lélek- 
zéseért. A művészet illuziók megszólalása, de a műtörténe- 
lem ne akarja rákényszeríteni a művészetre a mult korok 
művészeinek illuzióit. A művész illuzióiban összejálszanak 
a személyiség, az intuíció, a tudattalanság, a tapasztalat, de 
a tudás is. Ezek pedig nem hagyatékok, hanem mindig az 
élők szerzeményei vagy adottságai. Belőlük alakulnak a mo- 
dernségek. És Alexander a személyiségnek, a tudattalanság- 

nak, az intuiciónak, mélységes kutatója, már e kutatásai 
révén is a művészeti modernség megértője lett, És ezzel a 
megértésével megvédte az eleven művészetet a műtörténelem 
zsarnokai ellen. 

Az imént az emlékezést a jelenből menekülésnek mon- 
dottam, az Alexander Bernátra való emlékezést is, most pe- 
dig mint a jelen jogának harcosát ünnepeltem őt. Nincs ebben 
ellentmondás. ,Hogy még lélekzetet se vehessek történelmi 
eszmélkedés nélkül — írla Alexander — tűrhetetlen lenyü- 
gözése a jelennek a mult javára." Ez a szabad lélekzés a 
művészet jelenének életföltétele. Az emlékezésbe mene- 
külésünk nem a mult javát szolgálja, hanem a jelen enyhí- 
tésére való. Gondok, bajok, elfogultságok, balítéletek, le- 
kötöttségük alól való menekülés. Ez az emlékezés a me- 
nekvés szépséges szigete a gondok és küzködések tengeré- 
ben. A művészet is az, a tudomány is az, a hit és az er- 
kölcs is az. Alexander király volt ebben az archipelagusban. 

Nem az a feladatom, hogy méltassam "munkássága, 
egyénisége és eredményei értékét. Éppen csak ajtónyítogató 
vagyok, kitárom az ajtó két szárnyát Sebestyén Károly, a 
tudós esztétikus előtt, aki eljött, hogy megfesse Alexander 
Bernát képét, olyannak, aminőnek ő, munkájának osztá- 
lyosa látta. Jómagam csak néhány vonással vázolom, hogy 
milyennek láttuk őt hitközségünk körében. Mikor önkéntes 
száműzetéséből hazajött, a mi felolvasó estélyeinken 
lépett a nyilvánosság elé: Steinthal és Lazarus jelentőségét 
magyarázta nékünk emlékünnepeinken. Apróra váltott szá- 
munkra nagy értékeket és az aprópénze csupa csillogó 
aranyérme volt. Leegyszerűsített számunkra mélységes elmé- 
leteket, fogalmakat, megállapításokat, kultura-összelüggése- 
ket értékelt számunkra szellemi és erkölcsi javakat s hogy 
hallgattuk őt, magától értetődőnek éreztük azt, amit a ma- 
gasságokból és mélységekből hozott. És sohasem éreztette 
velünk a magasságok, mélységek és a mi szinvonalunk dis- 
tanciáját. Van a distanciának pátosza és gőgje is. Alexander 
a nagy tudós és nagy ember nem éreztette velünk sem azt, 

sem ezt. A magunkénak, magunk közé valónak tarthattuk, 

ezért is hála jár az emlékének. Köszöntöm Lenkei Henriket, 

a költőt, aki ódával ünnepli ünnepeltünket. Jól összetalál- 

koztunk hárman, mindhárman Alexander tanítványai vol- 

tunk: Sebestyén a tudós, Lenkei a költő és én az élvező, 
[4 das Weltkind in der Mitten. 

méltató emlékezéshez distáncia kell, időbeli távol- 
ság. Mert a distáncia felszabadítja az emlékezést a szenti. 
mentalizmus alól. Lehetővé teszi, hogy a lényeg a benyomás 
fölé kerekedjék: az objektiv értékelés a szubjektiv becsü- 
lés fölé. A méltatottal való együttélés személyi kapcsolattal 
jár, személyi szempontokat érvényesit. Rokonszenvet és 
antipatiát szólaltat meg, olyan personalismust, amelyben nem 
is a méltatott, hanem a méltató személyisége dominál. A 
dístánciából más távlat nyílik mint a közelségből. A közel- 
ség a méreteket torzítja, kicsinyiti, vagy túlozza őket, a távol- 
ság helyesbbiti őket. Pedig színtén redukál vagy piedesztálra 
állít. A distáncián innen és túl más a meglátás. A művészet- 
történelemben a distánciának nincs is pátosza, benne a dís- 
táncia nem költ mythost, hanem lerombolja, szétszedi. 
Mégis vállaltam a Perlmutter Izsákról való méltató 
emlékezést. Éppen a vele együttélés jogán. Mert abban a 
35 esztendőben, amelyben ő és én, a művész és a kritikus, 
együtt jártunk, ugy alakult egymáshoz való viszonyunk, hogy 
sem ő, sem én nem fogadtuk el megszólalásainkat, én az 
ő festményeit, ő az én birálatomat máskép, csakis vizsgál- 
gatva művészi vagy logikai jogosultságukat. Már pedig az 
ilyen kriticizmus álláspontjáról nyílik olyan perspektiva mint 
az időbeli távolságból. 

Megkritizálhattam első műveit, amelyeket 1899 ben a 
Műcsarnokban állított ki és azóta megmaradtam művészeté- 
ről való vélekedésemnél, bár akárhányszor szembefordultam 
művészetről és művészekről való felfogásával. Perlmutter 
ama művészek közül való volt, akik át vannak hatva művészetük 
föltétlen igazától. Az érzés meggyőződöttje volt és nem törő- 
döt meggyőződésének logikai megalapozásával. De gyana- 
kodott művésztársai meggyőződésében és igazában. A művé- 
szetek világában az ilyen gyanakvás, éppen nagy művészek- 
nél, nem ritka. Mert megszenvedések árán jutnak el művé- 
szetükhöz és büszkék megszenvedésükre. Megszenvednek 
megismeréseikért, lehetőségeik felismeréseiért, a kifejezés 
sajátosságáért, egyéniségük jogáért. Milyen nagy szenvedése 
lehet a művésznek az, mikor le kell küzdenie akaratát, hogy 
alárendelje megismeréseinek! Le kell gyűrnie önmagát, hogy 
felszabaduljon az énje. Nagy megszenvedés ez a látszólagos 
ellentét. Nietzsche azt tartja a szenvedésről, hogy a magas- 
ság felé fejlődés módja. Perlmutter gyanakodva nézett művész- 
társaira: vajjon megszenvedtek-e művészi kialakulásukért, 
vagy csak gyakorlás útján szert tettek ügyességre? Vajjon 
meggyöződöttek-e vagy csak ügyeskedők? A dispozíciójuk 
szenvedelemnek vagy csak mesterkedésnek forrása-e? A 
megszenvedés a genie útja, a begyakorlás a tálentumé, de 
Perlmutter tudott a tálentumokban is gyanakodni. Féltette 
a művészetet a mesterkedéstől. Nagyra volt a mesterséggel, 
de lenézte a mesterkedést. 

Sokszor kellett szembe szállnom ezzel a gyanakvásávak. 
Mások igazáért ellene fordultam és kiálltam mások ellen az 
ő igazáért. Mikor irányzatok igazáról volt szó, modernségek 
torlódásáról, egymás rontásáról, egymás ellen védekezéséről. 
De az, aki szépségeket tud találni minden kornak minden- 
féle művészetében, meg tudja látni a szépet a mi korunk 
sokféle művészeti irányában is. Az esztétikusnak, a műtör- 
ténésznek ez nemcsak tehetsége, hanem a kötelessége. 
Ezzel a tehetségével és kötelességével gazdagabb ő mint a 
művész. És ennek a tehetségnek és kötelességnek révén 

objektiv tudok lenni az időbeli distáncián innen is Perlmutter 
Izsák iránt. 

Mikor most a muzeumot felavatjuk, Perlmutter Izsák- 
ról emlékezvén, nemcsak az ő nagylelkű alapítványát ünne- 
peljük, hanem művészetét is. Fizikai, lelki és szellemi 
életének alkotó harmoniáját. Történelmi muzeumot talán 
nem is lehet máskép felavatni, csak emlékbeszéddel. Emlé- 
kek gyűjteményét emlék fölelevenitésével. Ez az emlékezés 
még stílszerűbb, ha művésznek szól, mert a művész is, a 
muzeum is élményeket reprodukál. A művész a saját magáéit, 
a muzeum a közösségéit, nemzetekét, népekét, kultúrákét. 
A mi muzeumunk a zsidóságéit. Azok a muzeumi tárgyak 
a mi népünk élményemlékei, a zsidó átélésnek kisebb-nagyobb 
beszédességű dokumentumai, Ezeket az élményeket nem- 
csak átélték, de éltetni is tudnak. Perlmutter a zsidó muze- 
umot nemcsak művészeti alkotások és történelmi dokumen- 
tumok gyűjteményének gondolta el, hanem az éltető energia 
őrének ís. Mintha történelmi muzeum volna minden zsidó 
sziv, telistele a zsidóság átélt és éltető élményeinek emlékeivel! 
Istentiszeteletünk történelmi emlékezés és kultuszunk közép- 
pontja história. A Szentírást bibliai történetnek hívják. És 
ünnepeink történelmi emlékezések. Történelmi nép vagyunk, 
azért is, mert a história szentségünk. Milyen mélységes zsidó 
gondolkozás nyilvánul Perlmutter Izsáknak abban a rendel- 
kezésében, amellyel a zsidó történelmi muzeumot nagy ala- 
pítványban részeltette. 

Vajjon nem ural-e az ábrázolásról zsidó felfogást tu- 
dattalanul a festészete is,ez a nyugodalmas,izgalomhíjas, a cse- 
lekvést és a történést kerülő festés ? Tudattalanul mint ahogy 
a legtöbb felfogás alakul. Igy alakulnak az örökletes, az 
automatikus, akaratlan fölfogások is. A népek és sokaságok 
fölfogásai is. Primitiv népek félnek a képektől, elrejtőznek 
előlük vagy rettegve imádják őket. Mágikus varázsok, titok- 
zatos energiák hatását érzik bennük. Nem szinek, formák 
harmóniáját, nem a dolgok ornamentikájának ábrázolását, 
hanem erők bűbáját, varázslatos dinamikát. Perlmutter, ez 

az izig-vérig Vart pour Vart művész, tudattalanul, nem a 
tudat alatt, tartózkodott a festői ábrázolásban motoszkáló 
mágiától. Mintha alart pour Vart felfogás annak a mágiától 
való primitiv irtózatnak magas kulturájuvá elfinomultsága 
volna. A zsidó képábrázoló tilalom a kép mágikus erejével 
szállt szembe, a festett és faragott képpel, amely nemcsak 
ábrázol, hanem erőket, titokzatosakat is éreztet, amelyben 
cselekvés folyik, vagy rejlik, amelyben aktivitás feszül, a 
képpel, amely a primíitivitást imádásra ösztönözheti. 

A zsidóság képábrázoló tilalma nem volt művészetelle- 
nes, nem is lehetett az, hiszen a zsidó lelkület nem volt a 
szépnek ellensége. Csak az aszkézis ellensége a művészet- 
nek, mert irtózik a széptől, de a zsidó lelkület nem hajlik 
aszkézisra. A zsidó képtilalom ezért más mint az őskeresz- 
ténység iszonyata a szépségtől. A zsidó képtilalom véde- 
kezés volt Egyptom és Babylon mágiája ellen, mig az ös- 
kereszténység művészetellenesség védekezett Hellas szép- 
sége ellen. A zsidóság a testiség sanyargató elöléséről nem 
tud, a zsidó gondolkozáson, áhiítaton, kultuszon eluralkodott 
a fantázia. 

Perlmutter festményeiben nincs sem aktivitás, sem 
aktualitás: a puszta festésért, a képért való képek ők. 
Alakjaik és tárgyaik minden naturalizmusuk mellett csak 
mint dekoratív festői motivumok érvényesülnek bennük. 
Nem szimbolizálnak természeti erőket, csakis nagyszerü or- 
namentumok. Bennük nem a mágikus vonatkoztatásra, vagy 
a misztikus sejtésre alkalmas tárgyi tartalom, hanem a forma, 
a szín, a harmónia, a tónus szüverén szépsége hat. Fest- 
ményeiben a jelenségek csakis szépek, megjelenésük csak 
festői. Szépségükben nem a dolgok mivolta, sem a miszti- 
kumok, hanem csak festőjüknek bennük való kedvtelése, 
tetszése nyilvánul. Mondottam, hogy a zsidó állítólagos mű- 
vészetellenesség soha sem volt szépségellenes, de nem volt 
még képellenes sem. Hiszen a kép nemcsak festett vagy fa- 
ragott, hanem lehet elmondott ís. Szent irásaink tele van- 
nak elmondott képekkel. Nagy kompoziciókkal. A szó maga 

képzet, de a mondat már kép, A zsidóságéi a legnagycbb 
festők: a zsoltárok, a proféták és maga a Biblia. Hasonla- 
taik, fantazmáik, vizióik, leírásaik képtára különb a világra 
szóló galériáknál 

Perlmutter minden képe egy-egy csendélet, amelyben 
az alakok és tárgyak az abszolut festőiség hordozói. Össze- 
tevők, amelyeknek nincs is más eredőjük, csak a festői szép. 
Tárgyakat ábrázolnak, de képtárgyuk nincs, csakis festői 
tartalmuk van. Tárgyakat ábrázolnak, de nem tárgyiak, nem 
saohlichok, hanem festőiek. Nem rontanak neki a térnek, 
hogy erőszakosan beléje vegyék magukat, mint ahogy a mo- 
dern Sachliche Malerei teszi és nem is terülnek el a felü- 
leten, a képnek csakis kétméretűségét hangsúlyozván, mint 
az a másik modernség, amely abszurdumnak tartja, hogy 
a képben a tér, a három dimenzió, érvényesüljön. Perl- 
mutter gyanakodva nézte mind a két irányzatot. Nem bizott 
sem az elméletiek, sem a megvalósitóik őszinteségében. A 
zsidó képábrázoló tilalom sok ezer év előtt alapját vetette 
a Gegenstandslose Kunstnak, Perlmutter Izsák, a zsidó ma- 
gyar festő, sok ezer év multán olyan művészetben remekelt, 
amelyben a Gegenstand fölé kerekedett a Kunst. 

Perlmutternek Magyar-Mannheimer volt az első mes- 
tere, Húsz esztendős korában került hozzá. Rajzolni tanult 
tőle. És Mannheimer, a pompás rajzoló, tanítványát a fes- 
tésnek rajzzal való megalapozására fogta. A szabatos, gon- 
dos, a forma elsőségét valló rajzolásra, a térnek és felü- 
letnek a vonalakkal összeegyeztetésére. sRajzoljatok sokat 
és sokáig, mielőtt hozzá fognátok a festéshez", tanította a 
klasszicista Ingres, de jól kellett rajzolniok az impresszio- 
nístáknak is, hogy szabadulhassanak képeikben a konturtól. 
Perlmutter megtanulta érezni és éreztetni a dolgok rajzát. 
Azután Karlovszky Bertalan és Bihari Sándor tanítványa 
lett. Az egyik a részletek megbecsülésére tanította. a másik 
az egésznek meglátására, Megérttette vele, hogya művészi 
ábrázolás nem a leírásnak, hanem a kifejezésnek is művé- 
szete, Három mestere megbecsültette vele a mesterség sze- 

repét a művészetben. Azt, hogy a művészet nem pusztán 
elgondolás és akarás, hanem a megszólaltatásuk is: hogya 
művészet nemcsak kedv, hanem munka is. 

Közben Párisban járt, 1891-ben a Julien-akadémia ta- 
nítványa volt. Ott akadémikus naturalisták voltak a mesterei. 
Tony Robert-Fleury és Jules Lefebvre. De mestere volt maga 
Páris. Páris akkor még az impresszionizmus és plenair ko- 
hója volt. Az impresszionizmus az őszinteséget, ,la since- 
rité", vallotta a művészet erkölcsi követelményéül. A na- 
turalisztikus igazzal szemben az impresszionista őszinteséget 
parancsolta. Amaz a dolgoknak a meglátástól független, 
pusztán a tudásban gyökerező valószerűségét ábrázolta, 
emez pedig a dolgokról való tudástól függetlenül csakis a 
meglátások bátor vallomását követelte a festőtől. Perlmutter, 
a töprengő, tépelődő lelkületű fiatal művész, úgy látta, hogy 
mindkét felfogásban igazság is, tévelygés is van. Kereste az 
összeegyeztetésűket. És ezt az összeegyeztetést uralta végig 
egész művészetében. Naturalisztikus és impresszionista is 
volt a festése. A dolgok tudatosa és a jelenségek szugge- 
ráltja volt. Az élményekre emlékezve festett, Nem csak 
meglátta, hanem tapasztalta is a tárgyakat. Festése élmé- 
nyek felujítása, tapasztalatok reprodukálása volt, Egyszerre 
volt empirikus és szenzualista. Ezzel a kettősségével ábrá- 
zolta a maga szenzációit. Amelyeket látott, átélt, amiket 
megérzett róluk és amik tudásává lettek. Ebben a szinté- 
zisben gyökerezik az ő művészi egyénisége, kifejezésének 
sajátossága, minden iránytól elkülönültsége. 

Majd még intenzívebb hatás alá került. Néhány évet 
Hollandiában töltött, az uj németalföldi festészet körében, 
amelyet Israels kiszabadított volt a patétikus színészkedés- 
ből, az akadémikus ünnepiességből és visszavitt az eleven 
élethez való régi szép közéhez. Az élethez, amely nem 
állapot, hanem változás és keletkezés, bensőségnek és kül- 
sőségnek egymással hatása. Az élethez, amelyben több a 
hétköznap, mint a szombat. A munkás, dologtevő, minden- 
napi emberek világába. Israels ujra fölismerttette a művé- 











szettel a mindennapok képformáló tehetségét. És az uj hol- 
landi festészet ujra ráeszmélt arra, amit a régi németalföldi 
olyan nagyszerűen tudott és mívelt. Perlmutter Israels és 
az uj Hollandia bűvkörébe került, de nem adta oda magát 
nekik egészen. A hétköznapoknak, a mindennapiságnak 
csak azt a művészi megbecsülését tanulta meg tölük, amely 
csakis a festőiségüket látja meg, de nem az életproblémái- 
kat. Csak a jelenségek szép ornamentikáját, nem a dinami- 
kájukban is rejlő művészi szépséget. Perlmutter a tájékban, 
az emberekben, otthonukban, dologtevésükben nem az 
emberi, társadalmi, lelkületi és szellemi erők izgalmas egy- 
másra hatását látta, hanem a dekorációs elemek harmónikus 
összejátszását. Israels-ék a gondok, küzdelmek, szomorusá- 
gok, életbe belenyugvások világát, az élet melancholiáját festet- 
ték, maga Israels a zsidó melanchóliát, de Perlmutter az élet- 
nek se nem a bensőségét, se nem a pátoszát, hanem Dusz- 
tán a festőiségét érezte. A Vart pour Vart művészi hitval- 
lása gondolkozik így a világnak, az életnek és a művészet- 
nek egymáshoz való közéről és Perlmutter, a art Pour 
Vart festő, ezzel a tulajdonképen egoisztikus felfogással az 
én gyönyörködésére építette fől a művészetet. Egy erős 
művészi egyéniség és egy hatalmas művészi behatás küz- 
dött meg így egymással Perlmutterben az ő hollandiai 
éveiben. Kereste és boldogan fogadta Israels hatását, de 
azután izolálta magát tőle, Israelstől csak rámutatást kapott 
a mindennapiság festőiségére, de meglátni a maga szemé- 
vel látta meg. 

Egoisztikusnak mondottam Perlmutter művészi felfo- 
gását, de a Iart pour Iart senki kárára egoista. Megtisz- 
tultan az, amilyen talán Spinoza egoizmusa volt. Egy nagy 
művésztábor vallja ezt a megtisztult egoizmust, Perlmutter 
nem programmosan vallotta, mint ahogy semminemű művé- 
szeti doktrinát sem vallott. Nagy műveltsége mellett nem 
voltak a művészetről sem elméletei, sem tantételei, sem 
dogmái. Nagy kulturája és elméletektől irtozása egymással 
ellentétes. De egészben ellentétek összessége volt ő: érde- 

kes lelkületi komplikáció. Magába zárkozott ember volt, 
akinek nem voltak eksztázisai, noha bizonyos, hogy mű- 
vészlelke telve volt szenvedélyekkel és indulatokkal. Ma- 
gábazárkozott ember, aki magához ölel egy világot, 

e hogy jót tegyen vele. Kicsinyes volt viselkedésében és 
nagyszabásu a cselekvésében. A fukzrságig takarékos ma- 
gával szemben és bőkezű a közösség iránt. Büszkén ön- 
tudatos, de ezt a büszkeségét nem nyilvánította. Nagyra 

4 tartotta művészetét, de nem volt rá hiu, nem volt semmi 
hiusága. Festményeit muzeumok szerezték meg, külföldiek 
is, arcképét besorozták az Uffiziák Sale dei Pittori-j 
híres mesterek önarcképeinek gyüjteményébe, de sohasem 
hivalkodott ezzel. Tépelődő művész volt, de festésének 
nem voltak problémái. Néha-néha benézett művészek tár- 
saságába, kompániákba, de nem voltak pajtásai. Nem ba- 
rátkozott, de vagyont hagyott művészek és tudósok támo- 
gatására. Néhányan közel férköztünk hozzá és megismertük 
az antipátiáit és rokonszenveit, a gyanakvásait. Valameny- 
nyit a művészet megbecsülése hevítette, de a világért sem 
árulta el, hogy láng lobog benne, Festményeit a legnagyobb 
megbecsültetés érte, az, hogy művésztársai nagyra voltak 
velük, de legigazibb értékelőjüknek mégis önmagát tartotta. 
Nagy árat szabott képeiknek, talán azért, hogy ne vegyék 
meg őket, mert nem szeretett megválni tőlük. Pedig meg- 
becsülte az anyagiakat. Azért is, mert az anyagi jólét füg- 
getlenséget juttat. Mindenkitől független maradt élete mu- 
lásáig. Más függése mint a családja, nem volt, de halála 
után kiderült, hogy érzett még egy más függést is, a maga 
és elődei multjától, vallásos érzésétől, emberségi kötelessé- 
gétől való függést. 

De volt egy meleg barátsága is, az Alfréd öccséhez 
való viszonya. Művészettel terheltek voltak mindketten: 
apjuk is, a nagyiparos, művész volt. Képeket festett, fiai 
azt mondták hogy jól. Öccse lelkes, hozzáértő műgyüjtő 
volt. Nobilis, elegáns. barátkozó, lelkesedő, embereket meg- 
becsülő ember. Egymást kiegészítő lelkületük volt. Perlmutter 








Izsák művészete rászolgált arra, hogy hiúság tárgya is le- 
gyen. Nem ő, hanem Alfréd volt hiú rá. Megható, nemes, 
békítő hiúsággal. 

Hét lusztrummal ezelőtt jelentkezett először kiállításon, 
hollandiai képekkel állított be a Műcsarnokba. A képek 
most a Szépművészeti Muzeumban vannak. Figurális fest- 
mények, a , Hollandi Halász" és az ,Imádság". 

Monumentális csendéletek, pedig bennük még nem 
küzdötte le Izraels hatását. Még hangulatok ís meg-meg- 
szólalnak bennük, nem úgy, mint későbbi festményeiben 
csak formák és szinek harmóniája. És jöttek a tájképei, nem 
az északi művészet természetáhítatával, hanem a mediterrán 
művészet kolorizmusával. Szinei egyre bújábbak, tónusai 
derűsebbek lettek. Képeinek mosolygó, nevető lett a hangja. 
Magyar tárgyú képei, parasztszobái, bennük ünneplőben 
asszonyok, lányok, szivárványos paraszt-interieurjei, színek- 
nek, formáknak egy ragyogó, szinte harsogó ornamentikává 
szépült világnak nevetései. Ugy tudom, hogy Perlmuttert 
tulajdonképen Izidornak hivták. Izsák a zsidó neve volt, 
szövetségi neve. Izsák a nevető", Ezt a nevet vállalta mű- 
vészi névnek és festése megfelel ennek a névnek. Nevet 
képeiben, nevet róluk a művészi szépség. A legkomolyabb 
művész derüre való áhitozása, rátermettsége, fanyarságon 
való diadala, menekülése a tépelődésből és töprengésből 
nevet ránk azokból a festményekből. 

1905-ben az állami kis aranyérmet, egy évvel később 
az állami nagy aranyérmet kapta értük és érmekkel, dijak- 
kal jutalmazták őket Münchenben, Brüsselben, az Óceánon 
túl St. Louis-ban, világkiállitásokon és nemzetközi tárlato- 
kon, Rómában, Velencében, Bécsben, Párisban, Londonban. 
Hat évvel ezelőtt két nevezetes kitüntetés érte: az Uffizik 
számára az önarcképét kérték tőle, a londoni International 
Society of Painters pedig tiszteletbeli tagjává választotta. 
Sok külföldi muzeumban és magángyűjteményben van Perl- 
mutter-kép és van már irodalma ís. Tanulmányokat irtak 
róla, a külföldön is pld. Vittorio Pica az olasz művészeti 














író. Minden kitüntetése a magyar művészet megbecsülését 
jelentette. 
Képei azok közé tartoznak, amelyek megküzdenek a 
Sturm- und Drangperiódék értékalkotásaival és értékrom- 
; bolásával. Pedig kivül vannak a mi Sturm- és Drangperió- 
dusunk lelkületi és szellemi forrongásain. Az, amivel beve- 
zetésemben jellemeztem őket, hogy nem mágikus a meg- 
szólalásuk, hogy a festésük izgalom-híjas, nem dinamikus, 
hogy tisztán harmónikus, tisztán csak festői, arra predesz- 
tinálná őket, hogy a lázongó, új célokat hajszoló, új lehető- 
ségek konstruálásában fáradó, új szükségességeket hirdető 
modernség megtagadja őket. De a Perlmutter-képek kihe- 
vernék a megtagadást, mert túlélnék. De nem is érte őket. 
Perlmutter Izsák már a műtörténelembe beérkezés után van. 
A Muzeumegyesület emlékezése nem csak a művész- 
nek, hanem a művészet nagylelkű megsegitőjének is szól. 
A zsidó emlékek tárának őrsége, egyesületünk, ime hálásan 
iktatja Perlmutter Izsák emlékét a legértékesebb emlékei 
közé. Zsidó művész volt, aki öregbítette a magyar dicső- 
séget, magyar művész, aki dicsőséggel gazdagította Izráelt. 

